Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 402

3. A munkaterület rövid, jellemző leírása A tipográfus olyan szakember, aki a megrendelővel előzetesen megbeszélt követelmények, elképzelések rögzítése után önállóan tervez, tervvázlatokat készít és kivitelez különböző nyomtatványokat, lapokat és könyveket a rendelkezésre álló szöveg- és képanyagból, továbbá képes önálló arculat létrehozására, logo, embléma tervezésére. Ezeknek a kivitelezéséhez műszaki dokumentációt készít, részt vesz a gyártás ellenőrzésében és lebonyolításában. III. A szakképesítés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok: — személyi számítógép üzemeltetése, — számítógép-rendszerprogramok megfelelő kezelése, — önálló számítógépes munkahely megszervezése, kialakítása és illesztése a rendszerkörnyezethez, — a számítógépben előforduló kisebb hibák, az eszközök közötti kommunikációban előforduló kisebb fennakadások elhárítása, — előkészített képek fogadása, szedett szövegek beemelése a tördelési felületre, — grafikák készítése grafikai program segítségével, — ábrák digitalizása, — kiadányszerkesztő program tökéletes kezelése, — a létrehozandó nyomtatvány fajtájára jellemző tipográfiai szabályok alkalmazása a nyomtatvány kialakítása során, — adatkezelés, archiválás, kommunikáció más számítógépekkel, — általános és speciális munkavédelmi, környezetvédelmi, tűzvédelmi előírások. 2000/78. szám 3.2. Követelmények Az általános szakismeret és szakelmélet terén Ismerje: — az írás fejlődésének útját a képírástól a betűig ezen belül = a képírás kialakulását a korai barlangrajzoktól kezdve a piktogram szerű rajzokon keresztül, = az ideogrammák kialakulását, = a hangok jelzésére szolgáló betű kialakulását (fonogramma); — a betű történetét ezen belül = az írásfajták fejlődését az V. századtól a XIV. századig, = az európai betűformákat — kapitális rusztika, unciális minuszkula, karoling minuszkula — mint a latin írás alapjai; — a legfontosabb betűtípusokat ezen belül = a művészeti korok fejlődését, összefüggésben a nyomtatott betű kialakulásával; — Gutenberg és kortársai munkásságát a barokk, a rokokó, a klasszicizmus és a szecesszió korában; — a betűt mint kompozíciós és felületképző elemet ezen belül = a tipográfiai tervezés és betű egymásrahatását, = a betű, a szavak, sorok, szövegoldalak, könyvek kialakulásának folyamatát, = a betűnek mint grafikai rajzolatnak az általa kialakult látványnak az összefüggéseit; — a papír alapanyagait; — a papírfajtákat, súlyát, méretét, szálirányát; — a vászonfajtákat, fűzőanyagokat; — présaranyozó fóliákat, nyomdafestékeket, anilin festékeket; — fontosabb könyvkötészeti szabványokat. Legyen ismerete a sík, a tér, a forma, a szín kialakításáról (kompozíció, az arány, a méret, a szerkezet, rész és egész, kiemelés és elhagyás, ritmusok, tér, a fény és árnyék összefüggései). Alkalmazza: — a különböző karakterű betűk megválasztásának szempontjait, lehetőségeit = több ezer betűtípust ismeretében, a téma hangulatához, tartalmához a legmegfelelőbb kiválasztása; — a színek kölcsönhatását, harmóniáját, (komplementerek, kontrasztokat, reflexeket, hideg és meleg színeket); — a vonal, a folt, a szín kompozíciós, dekoratív, illusztratív lehetőségeit = a betű mellett a megfelelő hatás, a látvány elérése érdekében más dekoratív elemek alkalmazása a betű mellett. Ilyen a kép, a grafika, a színes tónus, a lénia, a keret; — tipográfiai alapelveket; — a betűritmus, szövegfolt, szövegszerkesztés, tördelés alapelveit; — a jel (monogram, piktogram, embléma) betűs és tematikus változatait; — számítógépes szöveg- és képszerkesztő rendszereket (szövegszerkesztés, szövegtördelés, képfeldolgozás; grafikai programok, Internet, digitális képtovábbítás); — a magyar helyesírás szabályait; — a Munka Törvénykönyve rá vonatkozó előírásait; — a tűz- és balesetvédelmi előírásokat; — az érintésvédelemi előírásoka; — környezetvédelmi előírásokat. Legyen képes különböző típusú betűk és szövegek rajzolására, tervezésére, igényes és esztétikus megjelenítésére. A tipográfiai tervezés területén Ismerje: — tevékenységének helyét, szerepét a nyomdaipari feldolgozási rendszerben, — a rábízott munkaeszköz — a számítógép és a hozzá kapcsolódó perifériák — alapvető jellemzőit, ismerje fel ezen jegyek alapján a rendelkezésre álló berendezéseket, — a rendelkezésére álló eszközök lehetőségeit és felhasználhatóságuk korlátait, — a munkaterületén előforduló egyéb eszközök (fénymásológép, levilágítógép, printer, előhívó automata gépsor, denzitométer) működését és kezelését, — a névjegy, meghívó, plakát, szórólap és egyéb kiadványok sajátosságait, — a doboz, a csomagolóanyag, árucímke funkcióját, — a könyvtervezés esztétikáját és a különbözőségekből adódó, jellegzetességeket. Alkalmazza: — megadott szempontok alapján cég, termék termékcsoport, szolgáltatás stb. embléma, logo tervezését, — adott szöveg, képanyag alapján termékismertető, katalógus, könyv, könyvborító tervezését, — szépirodalmi, verses, műszaki-tudományos, mesekönyv, művészeti album és egyéb könyvek tervezési, tördelési szabályait, — forgatókönyv, illusztráció, képaláírás, címlap, védőborító készítését, — a nyomtatási eljárásokat, grafikai kifejezésmódokat: magasnyomtatás, mélynyomás, rézkarc, síknyomás, litográfia, szitanyomás eljárásait, — a gyártási dokumentációkat, — az optimális feladatvégzéshez szükséges programok kiválasztását, — a rendelkezésre álló hardverelemek összekapcsolását, — a rendelkezésre álló szoftverkörnyezetnek a feladat elvégzéshez szükséges beállítását (fontok kiválasztása, billentyűzet definiálása stb.), 2000/78. szám — a munkaterületén végbemenő munkafolyamatokat, a kiadványszerkesztés egyes fázisait, a kapcsolattartás módját a megrendelővel és más munkaterületekkel, — a korrektúrajeleket, — a szedési, tördelési szabályokat, — a vállalkozási alapismereteket. IV. A szakképesítés vizsgáztatási követelményei 4.1. A szakképzésben való részvétel feltétele Általános (vagy művészeti) középiskolai végzettség és szakmai előképzettség (tervezőszerkesztő végzettség). 4.2. A szakmai vizsga részei A szakmai vizsga az évközi gyakorlati munkák bemutatásából, a vizsgán készített gyakorlati feladatok megoldásából és szóbeli vizsgarészből áll. A vizsgázónak bizonyítania kell azt, hogy — képes komplex módon a gyakorlatban alkalmazni a szakképesítés szakmai és vizsgáztatási követelményeiben felsoroltakat. Az ennek való megfelelést bizonyítja a végrehajtott gyakorlati feladatokkal és elméleti felkészültségével. 4.2.1. Gyakorlati vizsga Az év végi vizsgán végrehajtandó gyakorlati feladatok:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes